
PËR DISA SHTESA DHE NDRYSHIME NË VENDIMIN NR.479, DATË 31.8.2000, TË KËSHILLIT TË MINISTRAVE, “PËR PËRGATITJEN DHE REALIZIMIN E KONTRATËS SË KONCESIONIT, PËR NDËRTIMIN E TERMINALIT TË RI TË PASAGJERËVE, NË AEROPORTIN E RINASIT”

Në mbështetje të nenit 100 të Kushtetutës, të nenit 5, të ligjit nr.7073, datë 26.7.1995, “Për koncensionet dhe pjesëmarrjen e sektorit privat në shërbimet publike dhe infrastrukturë”, të neneve 21 dhe 29, të ligjit nr.8379, datë 29.7.1998, “Për hartimin dhe zbatimin e buxhetit të shtetit të Republikës së Shqipërisë”, të nenit 7, të ligjit nr.8554, datë 10.12.1999, “Për buxhetin e shtetit të vitit 2000”, të ligjit nr.7638, datë 19.11.1992 “Për shoqëritë tregtare” dhe të neneve 5 dhe 17, pikat 2 dhe 3, të ligjit nr.7971, datë 26.7.1995, “Për prokurimin publik”, me propozimin e ministrit të Ekonomisë Publike dhe Privatizimit dhe të ministrit të Transportit, Këshilli i Ministrave 

V E N D O S I:

1. Në vendimin nr.479, datë 31.8.2000, të Këshillit të Ministrave, “Për përgatitjen dhe realizimin e kontratës së koncesionit, për ndërtimin e terminalit të ri të pasagjerëve, në Aeroportin e Rinasit”, pikat 5 dhe 6 shfuqizohen.
2. Pas pikës 4 të vendimit shtohet pika 5 me këtë përmbajtje:
“Fondi prej 43 500 000 lekësh të përballohet nga fitimi i pritshëm për vitin 2000 i “Albtransport” sh.a.”
Ky vendim hyn në fuqi menjëherë.

